Γουλιέλμος ΣΤ΄ του Λύνεμπουργκ

Ο Γουλιέλμος ΣΤ΄ ο νεότερος (4 Ιουλίου 1535 - 20 Αυγούστου 1592) από τον οίκο των Γουέλφων ήταν πρίγκιπας του Λύνεμπουργκ, που ήταν μέρος του δουκάτου του Μπράουνσβαϊγκ-Λύνεμπουργκ. Με τον Γουλιέλμο ΣΤ΄ αρχίζει ο νεότερος κλάδος των Γουέλφων, αυτός των Γουέλφων-Ανοβέρου.

Βιογραφία
Ήταν ο 3ος γιος του Ερνέστου Α΄ δούκα του Μπράουνσβαϊγκ-Λύνεμπουργκ και της Σοφίας, κόρης του Ερρίκου Ε΄ δούκα του Μεκλεμβούργου-Σβερίν. To 1582 άρχισε να υποφέρει από παράνοια και η σύζυγός του, για λόγους ασφάλειάς της, έφυγε. Όταν αυτός απεβίωσε το 1592, η σύζυγός του ανέλαβε την επιτροπεία του μικρότερου γιου τους Γεωργίου.

Οικογένεια
Το 1561 νυμφεύτηκε την Δωροθέα των Όλντενμπουργκ, κόρη του Χριστιανού Γ΄ βασιλιά της Δανίας και είχαν πολλά παιδιά, από τα οποία 15 έφθασαν την ενηλικίωση, τα εξής:
 Σοφία 1563-1639, παντρεύτηκε τον Γεώργιο-Φρειδερίκο των Χόεντσολερν μάργραβο του Βρανδεμβούργου-Άνσμπαχ.
 Ερνέστος Β΄ 1564-1611, πρίγκιπας του Λύνεμπουργκ.
 Ελισάβετ 1565-1621, παντρεύτηκε τον Φρειδερίκο κόμη του Χόενλοε-Λάνγκενμπουργκ.
 Χριστιανός 1566-1633, πρίγκιπας του Λύνεμπουργκ-Γκρούμπενχαγκεν.
 Αύγουστος 1568-1636 πρίγκιπας του Λύνεμπουργκ.
 Δωροθέα 1570-1640, παντρεύτηκε τον Κάρολο Α΄ των Βίττελσμπαχ παλατινό κόμη του Τσβάιμπρυκεν-Μπίρκενφελντ. Απόγονοί τους είναι οι βασιλείς της Βαυαρίας.
 Κλάρα 1571-1658, παντρεύτηκε τον Γουλιέλμο κόμη του Σβάρτσμπουργκ.
 Άννα-Ούρσουλα 1572-1601, απεβ. 29 ετών.
 Μαργαρίτα 1573-1643, παντρεύτηκε τον Ιωάννη-Καζιμίρ των Βέττιν δούκα της Σαξονίας-Κόμπουργκ.
 Φρειδερίκος Δ΄ 1574-1648, πρίγκιπας του Λύνεμπουργκ.
 Μαρία 1575-1610, απεβ. 35 ετών.
 Μάγκνους 1577-1632.
 Γεώργιος πρίγκιπας του Κάλενμπεργκ. Νυμφεύτηκε την Άννα-Ελεονώρα της Εσσης-Ντάρμστατ. Απόγονοί του είναι βασιλείς της Αγγλίας (από τον Γεώργιο Α΄ και εξής), βασιλείς του Αννοβέρου και δούκες του Μπράουνσβαϊγκ, με απογόνους ως την εποχή μας.
 Ιωάννης 1583-1628.
 Σίβυλλα 1584-1652, παντρεύτηκε τον Ιούλιο-Ερνέστο των Γουέλφων πρίγκιπα του Μπράουνσβαϊγκ-Ντάνενμπεργκ.

Κατηγορία:Οίκος του Αννόβερου
Κατηγορία:Οίκος των Γουέλφων